Фёдар Пятровіч Вінакураў

Фё́дар Пятро́віч Вінаку́раў (, в. Расказань, Раднічкоўскі раён, Саратаўская вобласць — ) — беларускі савецкі вучоны ў галіне гідратэхнікі. Акадэмік АН БССР (1960, член-карэспандэнт з 1950), акадэмік Акадэміі будаўніцтва і архітэктуры СССР (1957), прафесар (1943). Заслужаны дзеяч навукі і тэхнікі БССР (1954).

 Біяграфія 
Скончыў Ленінградскі інстытут інжынераў шляхоў зносін у 1925 годзе. У 1941 годзе дырэктар Інстытута ірыгацыі ў Ташкенце, у 1942—1944 гг. першы намеснік наркама воднай гаспадаркі Узбекскай ССР. У 1948—1961 гг. у БПІ.

З 1954 года міністр меліярацыі і воднай гаспадаркі БССР, з 1956 г. галоўны вучоны сакратар Прэзідыума АН БССР, у 1969—1970 гг. акадэмік — сакратар Аддзялення фізіка-тэхнічных навук АН БССР.

Кандыдат у член ЦК КПБ у 1956—1971 гг. Дэпутат Вярхоўнага Савета БССР у 1955—1959гг.

 Навуковая дзейнасць 
Распрацоўваў пытанні праектавання і будаўніцтва комплексаў гідратэхнічных збудаванняў механікі тарфяных грунтоў. Аўтар праектаў і кіраўнік каля 20 будаўнічых комплексаў, якія маюць важнае народна-гаспадарчае значэнне.

 Асноўныя працы 
Аўтар больш за 50 навуковых прац, у тым ліку 2 манаграфійАкадэмік ВІНАКУРАЎ Фёдар Пятровіч :
 Строительные свойства торфяных грунтов. Мн.: Изд-во Акад. наук БССР, 1962 (совм. с А. Е. Тетеркиным, М. А. Питермоном).

 Узнагароды 
Узнагароджаны ордэнамі Айчыннай вайны I ступені (1945), «Знак Пашаны» (1944), медалямі.

 Літаратура 
 Федор Петрович Винокуров (к 70-летию со дня рождения и 47-летию научно-производственной деятельности) // Инженерно-физический журнал. 1970. Т. 18, № 3.



 Спасылкі 
 Акадэмік ВІНАКУРАЎ Фёдар Пятровіч 
 Фёдар Пятровіч Вінакураў у базе даных «История белорусской науки в лицах» Цэнтральнай навуковай бібліятэкі імя Якуба Коласа НАН Беларусі 

Катэгорыя:Дэпутаты Вярхоўнага Савета БССР 4-га склікання
Катэгорыя:Нарадзіліся ў Саратаўскай вобласці
Катэгорыя:Заслужаныя дзеячы навукі і тэхнікі БССР
Катэгорыя:Міністры воднай гаспадаркі і аднаўлення зямель БССР